1239/1947 Ú. l. I
Vyhláška ministra zahraničných vecí, ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 47.

1239.
Vyhláška
ministra zahraničných vecí
zo dňa 22. októbra 1947,
ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 47.

Vyhlasujem rozhodnutie č. 47 Smiešanej komisie zriadenej podľa Dohody uvavretej medzi Československou republikou a Maďarskom o výmene obyvateľstva zo dňa 27. februára 1946, publikovanej pod č. 145/46 Sb.
Podotýkam, že rozhodnutia tejto Smiešanej komisie sú povinné obe smluvné strany podľa ustanovenia článku XI., ods. 3 Dohody vykonať.

Dr. VI. Clementis v. r.,
štátny tajomník v ministerstve zahraničných vecí.


Československo-maďarská Smiešaná komisia pre výmenu obyvateľstva.
Československo-maďarská Smiešaná komisia pre výmenu obyvateľstva vyniesla na svojom zasadnutí v Budapešti dňa 14. októbra 1947 toto
rozhodnutie č. 47
o zarátaní tých osôb do počtu presídlencov, ktoré sa presťavovaly bez dodržania spôsobu určeného na presídlenie v rozhodnutiach
Smiešanej komisie.
I.
(1) Osoby slovenskej alebo českej národnosti, ktoré sa prihlásily na presídlenie podľa čl. I Dohody a ktoré sa samostatne presťahovaly do 31. decembra 1947 do Československa bez dodržania konania predpísaného Smiešanou komisiou, zarátavajú sa do počtu presídlených osôb podľa nižšie uvedeného.
(2) Osoby maďarskej národnosti, ktoré boly určené na presídlenie podľa čl. V Dohody a ktoré sa samostatne presťahovaly do 31. decembra 1947 do Maďarska bez dodržania konania predpísaného Smiešanou komisiou, zarátavajú sa do počtu presídlených osôb podľa nižšie uvedeného.
II.
(1) Československá presídľovacia komisia v Maďarsku bude postupne oznamovať Maďarskému presídľovaciemu komisariátu osoby uvedené v čl. I, odst. 1. Soznam treba vyhotoviť v troch exemplároch podľa obcí zanechaného bydliska, v jednotlivých obciach v abecednom poradí mien, a treba v ňom uviesť číslo prihlášky. Okolnosť, že uvedené osoby sa presťahovaly na územie druhého smluvného štátu, treba dokázať:
a) potvrdením príslušných miestnych československých policajných úradov (Úrad MNV, MSK, OVNB), alebo
b) úradným potvrdením maďarského policajného úradu pôvodného bydliska o tom, že sa z tohto bydliska presťahovaly na neznáme miesto.
(2) Potvrdenia musia byť vystavené bezplatne, kolkov proste a bez akéhokoľvek prieťahu na žiadosť Československej presídľovacej komisie.
(3) Maďarský vládny presídľovací komisariát oznámi Československej presídľovacej komisii v Maďarsku do 30 dní od podania soznamu, ktoré osoby zarátal do kvóty. Pri osobách, ktoré neboly zarátané, treba uviesť dôvod. Sporné prípady treba bezodkladne predložiť s príslušnými údajmi a listinami Smiešanej komisii na rozhodnutie.
III.
(1) Maďarský zmocnenec v Bratislave bude postupne oznamovať Osídľovaciemu úradu pre Slovensko osoby uvedené v čl. I, ods. 2. Soznamy treba vyhotoviť v troch exemplároch podľa obcí zanechaného bydliska, v jednotlivých obciach v abecednom poradí mien, a treba v nich uviesť radové číslo, pod ktorým je osoba určená na presídlenie uvedená v sozname odovzdanom podľa čl. V, ods. 3 Dohody. Okoľnosť, že uvedené osoby sa presťahovaly na územie druhého smluvného štátu, treba dokázať:
a) potvrdením príslušných miestnych maďarských policajných úradov, alebo
b) úradným potvrdením československého policajného úradu pôvodného bydliska o tom; že sa z tohto bydliska presťahovaly na neznáme miesto.
(2) Potvrdenia musia byť vystavené bezplatne, kolkov proste a bez akéhokoľvek prietahu na žiadosť úradu Zmocnenca v Bratislave.
(3) Osídľovací úrad pre Slovensko oznámi maďarskému Zmocnencovi v Bratislave do 30 dní od podania soznamu, ktoré osoby zarátal do kvóty. Pri osobách, ktoré neboly zarátané, treba uviesť dôvod. Sporné prípady treba bezodkladne predložiť s príslušnými údajmi a listinami Smiešanej komisii na rozhodnutie.
IV.
(1) Po rozhodnutí, že niektorá osoba uvedená v čl. I sa zarátava do počtu presídlených, treba ju považovať za presídlenú so všetkými dôsledkami uvedenými v Dohode a v rozhodnuťiach Smiešanej komisie.
(2) Ak takáto osoba zanechala majetok podliehajúci súpisu, treba ho spísať do 30 dní od zarátania takto:
a) v prítomnosti jej ešte nepresídlených, príbuzných alebo zmocnenca, ktorého môže menovať Československá presídľovacia komisia resp. úrad Zmocnenca, podľa predbežného súpisového hárku, vyplneného takouto osobou, ako aj podľa ústnych prednesov a dokladov, predložených jej príbuznými (zmocnencom). Súpisový hárok podpíše namiesto takéhoto presídlenca jeho príbuzný (zmocnenec), ktorý ho zastupoval pri súpise. Tieto okoľnosti treba zaznačiť na súpisovom, hárku.
b) Za jej osobnej prítomnosti; v takomto prípade umožní sa jej dočasný návrat podľa ustanovení rozhodnutia číslo 22.
(3) Zanechané hnuteľnosti môže si takáto osoba odviesť v rozsahu určenom rozhodnutiami Smiešanej komisie:
a) prostredníctvom svojich nepresídlených príbuzných (zmocnenca), alebo
b) umožnením dodatočného návratu podľa ustanovení rozhodnutia číslo 22.
(4) Ohľadom odvozu hnuteľností platia ustanovenia vzťahujúce sa na riadne presídlenie.
(5) Proti dočasnému návratu osôb uvedených v ods. 2, lit. b) resp. v ods. 3, lit. b), nemožno činiť námietky.
V Budapešti dňa 16. októbra 1947.
Za čs. složku:
Dr. Okáli v. r.
Dr. Záturecký v. r.
Za maď., složku:
Dr. Bólya v. r.
Dr. Zsolt v. r.